stanford-oval/wikipedia huggingface dataset:
בנימין תלם
מפקד חיל הים > מלחמת יום הכיפורים

האירוע המרכזי בתקופת הפיקוד של תלם על חיל הים היה מלחמת יום הכיפורים. ערב המלחמה קיבל תלם את הערכת מודיעין חיל הים לפיה צפויה לפרוץ מלחמה. כלי שיט הוכשרו, יומיים לפני המלחמה נערך תרגיל מקיף של שייטת הסטי"לים, ומיום שישי, יום לפני פרוץ המלחמה, הוכרזה כוננות שיא בכל יחידות החיל. עם פרוץ הקרבות היה חיל הים ערוך ללחימה יותר מכל זרוע אחרת בצה"ל.
ההתרחשות הבולטת בלחימה הימית היו קרבות ימיים בין ספינות נושאות טילים. למעשה הייתה זו הפעם הראשונה בהיסטוריה הימית שנערכו קרבות בהם הפעילו שני הצדדים ספינות טילים. הקרב הראשון, קרב לטקיה, נערך באזור החוף הסורי שעות אחדות לאחר פרוץ המלחמה. על הקרב פיקד מיכאל ברקאי, מפקד שייטת הסטי"לים ולימים מפקד חיל הים, ובמהלכו הוטבעו חמישה כלי שיט של הצי הסורי, ובהם שלוש ספינות טילים. בלילות הבאים נערכו שני קרבות באזור החוף המצרי, קרב פורט סעיד, שבו איבדו המצרים סטי"ל אחד, וקרב דמייט, שבו איבדו המצרים שלושה סטי"לים.
בעקבות נחיתותם בקרבות אלו הסתגרו הצי המצרי והצי הסורי בנמליהם, ופעילות חיל הים בים התיכון התמקדה בתקיפת מטרות בחופי סוריה ומצרים, ובאבטחת נתיבי הספנות לישראל. ואכן, בימי המלחמה הגיעו לנמלי חיפה ואשדוד והפליגו מהם כ-200 אוניות סוחר.
בזירת ים סוף, שבה לא היו לחיל הים ספינות טילים, התבצעה פעילות נרחבת של שייטת 13, ספינות דבור וספינות נחיתה. בזירה זו הצליחו המצרים להטביע את המכלית "סיריס" שהובילה נפט ממפרץ סואץ לאילת.
חיל הים הטביע במלחמת יום הכיפורים עשרות ספינות מצריות וסוריות, השאיר את נתיבי האספקה הימית לישראל פתוחים להובלת תחמושת, מזון ודלק, חסם העברת אספקות לאויב, השמיד לו מאגרי תחמושת ודלק, הנחית כוחות, יזם תקיפות, הטיל מצור ושלט בקרבות ובים. מתחילת המלחמה יזם חיל הים תקיפות והוביל פשיטות כדי לאלץ את האויב להיות במגננה מתמדת, וכך הוביל וניצח לאורך כל המערכה. למרות עשרות קרבות ישירים, מניין ההרוגים בחיל הים במהלך המלחמה היה שלושה: 2 לוחמי שייטת 13 שנהרגו במבצע ליידי, ולוחם אחד שנהרג על סיפון דבור בעת פשיטה לתוך מעגן מצרי. במהלך המלחמה לא נפגע אף כלי שיט של חיל הים הישראלי.
מפקד חיל הים > גלריה

נשיא המדינה אפרים קציר מלווה על ידי בנימין תלם בעת ביקור בשארם א-שייח', ברקע נחתת דגם 'שקמה'.
אלוף בנימין תלם וסא"ל אלי רהב בגשר אח"י רשף
מפקד חיל הים בנימין תלם על גשר אח"י קשת בהפלגת אימונים ראשונה ספטמבר 1973.
אלי מרק מקבל דרגת רס"ן מאלוף בנימין תלם לידו גב' מאיה מרק 31 בינואר 1973.
מפקד חיל הים, אלוף בנימין תלם, ומפקד שייטת ספינות הטילים, אל"ם מיכאל ברקאי, בנמל חיפה בבוקר שלאחר קרב לטקיה, 7 אוקטובר 1973.
ביקור מפקד חיל הים אלוף בנימין תלם - שני משמאל - בבסיס קדמי פנארה באגם המר 31 בדצמבר 1973.
אלוף בנימין תלם משייט בסירה באגם המר מבסיס פנארה.
בנימין תלם מברך בטקס השקת ספינה במספנות ישראל.
אלוף תלם אל"ם שאול סלע, אל"ם אלי רהב מלווים את מפקד חיל האוויר בני פלד בשייטת ספינות הטילים, 1975.
הענקת דרגות רס״ן וסא״ל, במפקדת חיל הים. מוטי מיכאלי קיבל דרגת רס״ן. הקצינה ליד אלוף בנימין תלם היא נילי רז ממספן כוח האדם שקיבלה דרגת רס״ן.
מפקד חיל הים בנימין תלם מפליג באח"י חיפה (סער 2) בים האדום בפיקודו של רס"ן חיים להב, 1975.
בנימין תלם משיב הצדעה, במסדר בשייטת ספינות הטילים, 1976.
מפקד חיל הים > בניין הכוח הימי

במהלך תקופת הפיקוד של תלם היה חיל הים נתון בתנופת רכש והצטיידות:
ספינות טילים: נקלטו שש ספינות מדגם סער 4 שנבנו במספנות ישראל.
צוללות: שלוש צוללות גל נבנו באנגליה. הצוללת הראשונה הגיעה ארצה שלושה חודשים לאחר תום כהונתו של תלם.
ספינות דבור: הדבורים נקלטו ככלי ביטחון שוטף עיקרי בחיל הים, ואף הוחל בבניית דבורים בארץ.
רחפות: חיל הים רכש שתי רחפות שנבנו בארצות הברית.
טילים: נקלטו טילי ים-ים גבריאל בעלי טווח גדול יותר, ונחתמו עסקות לרכש טילי ים-ים מסוג הרפון.
מפקד חיל הים > הפלגות ארוכות טווח

בתקופת פיקודו של תלם ביצע החיל את ההפלגות הארוכות ביותר בתולדותיו:
שתי ספינות טילים ישראליות השתתפו במשט הצדעה שנערך בניו יורק לרגל חגיגות 200 שנה לעצמאות ארצות הברית, שבו השתתף תלם אישית. בהמשך ביקרו הספינות גם בבולטימור, בפילדלפיה ובמיאמי שבארצות הברית, בקרטחנה שבקולומביה, וכן גם בברמודה ובאיים האזוריים.
הפלגות סביב אפריקה שנערכו לאחר תום מלחמת יום הכיפורים ובמהלכן הועברו מהים התיכון לזירת ים סוף שש ספינות טילים ושלוש נושאות טנקים.
מפקד חיל הים אלוף בנימין תלם והנספח הימי בוושינגטון אל"ם משה טבק מקבלים אורחים בספינות סער בעת ביקור בנמל מיאמי מבצע פעמון החירות יולי 1976.
לאחר תקופת הפיקוד על חיל הים

בספטמבר 1976 סיים תלם את תפקידו כמפקד חיל הים.
בעקבות בקשתו של שר הביטחון, שמעון פרס, מונה תלם כעוזר מיוחד לשגריר ישראל בדרום אפריקה וטיפל בעסקות נשק גדולות.
עם שובו ארצה ב-1979 השתחרר מצה"ל ועבר לעבוד במספנות ישראל.

בשנת 1980 נענה להצעתו של מנכ"ל תע"ש ועבר לתעשייה הצבאית, שם עבד עד יציאתו לגמלאות ב-1991. בשנת 1981 השתתף בוועדה שחקרה את נסיבות טביעת האונייה מצדה.

בשנת 1987 היה ממקימי עמותת חיל הים ושימש כיו"ר הראשון בה עד שנת 1996 שאז מסר את התפקיד לאלוף דימ' אברהם בן שושן. תלם מת ב-2008 והשאיר אחריו שתי בנות ובן.
קצינים בכירים מחיל הים מתארחים באח"י תרשיש (סער 4) 1981.
מכתביו

כך התגלגלתי לחיל הים, 'מערכות ים' ל"ז - ל"ח, קובץ העשור לחיל הים, יולי 1958, עמ' 62.
פקודת יום אלוף בנימין תלם, 'מערכות ים' 110, נובמבר 1972, עמ' 5.
פקודת יום ליום העצמאות תשל"ד, "בין גלים", אפריל 1974 עמ' 1.
חיל הים ממלחמת תש"ח עד מלחמת יום הכיפורים, ימים עלי ימים - מערכות חיל הים, מפקדת חיל הים, ספטמבר 1974, עמ' 42.
חיל הים כ"הפתעה" של מלחמת יום הכיפורים, 'בין גלים' ביטאון חיילי חיל הים חוברת דצמבר 1973 ע'2–4.
דבר מפקד חיל הים, 'בין גלים' גיליון עצמאות כ"ח תשל"ו מאי 1976 עמ' 1.
הפלגה אל העתיד, 'בין גלים' גיליון יום חיל הים ה-29 סיון תשל"ו יוני 1976, עמ' 2.
חיל הים במלחמת יום הכיפורים מערכות 361 נובמבר 1998.
Benyamine Telem, (1975), Naval Lesson of the Yom Kippur War, in Williams (ed.) The Military Aspects of the Israeli Arab Conflict, (Tel Aviv University Publishing Project) 237 - 238
לקריאה נוספת

שמשון בובר הימיה אסופת סיפורי הפלוגות הימיות - הימיה בחיפה, דפוס אפעל 2004, עמ' 110–111.
דבי ג'יוואן, נגה צבי, ובעז קפלן, הייתה רוח טובה קיפי אסופת זכרונות, ריאיון עם אלוף בנימין תלם, מאי 2006, עמ' 247–268.
דניאלה רן, בין ספינה לרציף' תולדות לשכת הספנות הישראלית 1982-1932, פרדס הוצאה לאור, 2008, עמ'213.
אמוץ שורק, תלם בים: סיפורו של אלוף (מיל.) ביני תלם, חיפה: אחוה, 2009.
אריה מרמרי, אלוף האלופים - ביני (בנימין) תלם ז"ל, 'בין גלים' חוברת ספטמבר 2008. המשך המאמר בחוברת מאי 2009.
ביאורים

↑  משמאל לימין: עזרא קדם (כריש), קורבינייה, שלמה אראל, פליקס אמיו ובנימין תלם.
↑  מימין לשמאל: שמואל ינאי, שבתאי לוי (קצין), יצחק רהב, שלמה אראל ובנימין תלם.
הערות שוליים

1 2  מייק אלדר שייטת 13 ע' 291 - 298.
↑  אמוץ שורק, ע' 163.
| --- | --- |
בקרת זהויות :  NLI: 987007398165105171  ISNI: 0000 0000 8811 8951  LCCN: n2010044584  VIAF: 128080623   WorldCat (עם VIAF): 128080623 
טקס החלפת מפקדי חיל הים - אברהם בוצר מוסר את הפיקוד לבנימין תלם 1 ספטמבר 1972
סגל הפיקוד הבכיר של חיל הים במלחמת יום הכיפורים
ג'רמי סוהאן

| --- | --- |

 לידה:  20 במאי 2003 (בן 21) גאימון, אוקלהומה, ארצות הברית
 עמדה:  פאוור פורוורד, סנטר
 גובה:  2.03 מטרים
 מספר:  10
 מכללה:  אוניברסיטת ביילור (2021–2022)
 דראפט:  בחירה תשיעית, 2022 סן אנטוניו ספרס
 קבוצות כשחקן
 2020–2021   2022–:  OrangeAcademy   סן אנטוניו ספרס
 הישגים כשחקן
 חמישיית הרוקיז השנייה של העונה (2023)
 
ג'רמי סוהאן (באנגלית: Jeremy Sochan; שמו נהגה לפעמים בטעות ג'רמי סוצ'אן; נולד ב-20 במאי 2003) הוא כדורסלן אמריקאי-פולני המשחק בעמדות הפאוור פורוורד והסנטר בסן אנטוניו ספרס.
קריירה

סוהאן נולד באוקלהומה לאמא פולנייה, כדורסלנית פולוניה ורשה, שבאה ללמוד בארצות הברית ולאב אמריקאי. בילדותו עברה המשפחה מארצות הברית לבריטניה, שם החל לשחק כדורסל, ובגיל תיכון שב לארצות הברית. בתום לימודיו בתיכון, בשל מגפת הקורונה, טס לגרמניה ושיחק במדי OrangeAcademy מהליגה הגרמנית השנייה, קבוצת הפיתוח של רטיופארם אולם.
בקיץ 2021 החל לשחק עבור קבוצת הכדורסל של אוניברסיטת ביילור. ב-8 בינואר 2022 נקע את הקרסול במהלך משחק והחמיץ מספר משחקים. בעונתו היחידה בקבוצה הוא העמיד ממוצעים של 9.2 נקודות, 6.4 ריבאונדים ו-1.3 חטיפות למשחק, וב-15 באפריל 2022 הכריז כי יתמודד בדראפט 2022 ב-NBA.
בדראפט נבחר סוהאן בבחירה התשיעית על ידי סן אנטוניו ספרס והצטרף לסגל הקבוצה לקראת ליגת הקיץ של ה-NBA, אך נמצא חיובי לנגיף הקורונה ולא שיחק בטורניר. ב-8 ביולי 2022 חתם על חוזה בקבוצה.
קריירה > קריירת נבחרות

סוהאן החל לשחק עבור נבחרת פולין בכדורסל במוקדמות יורובאסקט 2022, וערך הופעת בכורה בניצחון 88–81 על רומניה, כשהוא הופך לשחקן הצעיר ביותר בהיסטוריית הנבחרת הפולנית. הוא שיחק 29 דקות, בהן קלע 18 נקודות.
סטטיסטיקה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | סן אנטוניו | 56 | 53 | 26.0 | 0.453 | 0.246 | 0.698 | 5.3 | 2.5 | 0.8 | 0.4 | 11.0 |
| קריירה | קריירה | 56 | 53 | 26.0 | 0.453 | 0.246 | 0.698 | 5.3 | 2.5 | 0.8 | 0.4 | 11.0 |
הערות שוליים

↑  Telewizja Polska S.A, Jeremy Sochan: niedługo spróbuję zaśpiewać "Mazurka Dąbrowskiego", sport.tvp.pl, ‏2021-02-20 (בפולנית)
↑  ratiopharm ulm, Jeremy Sochan wird ein Ulmer, OrangeAcademy (ב־)
↑  FIBA U16 standout Sochan commits to Baylor, ESPN.com, ‏2020-07-16 (באנגלית)
↑  JOHN WERNER jwerner@wacotrib.com, Cold start costs No. 1 Bears in 61-54 loss to Oklahoma State, WacoTrib.com (באנגלית)
↑  Baylor's Sochan, possible lottery pick, into draft, ESPN.com, ‏2022-04-15 (באנגלית)
↑  SPURS SELECT JEREMY SOCHAN, MALAKI BRANHAM AND BLAKE WESLEY IN 2022 NBA DRAFT, www.nba.com (באנגלית)
↑  Report: Spurs' Jeremy Sochan placed in health and safety protocol, The Rookie Wire, ‏2022-06-29 (באנגלית אמריקאית)
↑  Spurs first-round pick Jeremy Sochan ruled out of summer league, The Rookie Wire, ‏2022-07-08 (באנגלית אמריקאית)
↑  SPURS SIGN 2022 FIRST ROUND DRAFT PICK JEREMY SOCHAN, www.nba.com (באנגלית)
↑  Südwest Presse Online-Dienste GmbH, Basketball : Ulm hat zwei neue Basketball-Nationalspieler, swp.de, ‏2021-02-26 (בגרמנית)
| --- | --- |
בקרת זהויות :  VIAF: 7375161634389410850003   WorldCat (עם VIAF): 7375161634389410850003
ג'אנג ג'ינג-חווי

גַ'אנְג גִּ'ינְגּ-חְװֵי (במנדרינית: 張景惠, בפין-יין: Zhāng Jǐnghuì;‏ 1871 – 1 בנובמבר 1959) היה פוליטיקאי וגנרל סיני בתקופת המצביאים ששיתף פעולה עם האימפריה היפנית וכיהן כראש ממשלת הבובות היפנית במנצ'וקוו בין 1935 ל-1945. ג'ינג-חווי פעל בבחינה רשמית תחת קאנגדה, קיסר מנצ'וקוו, אך בפועל פעל בחסות הממשלה היפנית בטוקיו עד לנפילתה של מנצ'וקוו במהלך מבצע סערת אוגוסט עת נכבשה בידי הצבא האדום של ברית המועצות.
ברבי: יחידת הריגול

| --- | --- |

כרזת הסרט בעברית
 מבוסס על:  "ברבי" מאת מאטל
 בימוי:  קונראד הלטן
 תסריט:  מרשה גריפין, קייסי ארנולד
 עריכה:  קולין אדמס
 מדבבים:  ראו כאן
 מדבבים בעברית:  ראו כאן
 מדינה:  קנדה קנדה ארצות הברית ארצות הברית
 חברת הפקה:  Rainmaker Entertainment Mattel Playground Productions
 חברה מפיצה:  סרטי יוניברסל
 שיטת הפצה:  וידאו על פי דרישה, direct-to-video 
 הקרנת בכורה:  פולין 15 בינואר 2016 קנדהארצות הברית 1 במרץ 2016 ישראל 14 באפריל 2016
 משך הקרנה:  כ-75 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה, ריגול, הרפתקאות
 סרטים בסדרה:  ברבי (סדרת סרטים)
 דף הסרט ב־IMDb
 
ברבי: יחידת הריגול (באנגלית: Barbie: Spy Squad, "ברבי: חוליית מרגלים") הוא סרט הנפשה ממוחשבת קנדי-אמריקאי, מסוגת ריגול והרפתקאות לכל המשפחה, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט, המשמש כסרט השלושים ושניים בסדרת סרטי ברבי, בוים על ידי קונראד הלטן, נכתב על ידי מרשה גריפין וקייסי ארנולד, והופק על ידי Rainmaker Entertainment ו-Mattel Playground Productions.
הסרט הופץ ברחבי העולם בהקרנה ביתית וקולנועית, כאשר הוא הופץ על ידי סרטי יוניברסל. בכורת הסרט הייתה ב-15 בינואר 2016 בבתי הקולנוע בפולין בדיבוב פולני. ב-1 במרץ 2016 הסרט הופץ בקנדה ובארצות הברית להקרנה ביתית ב-DVD ובבלו-ריי בדיבוב אנגלי, כאשר את קולה של ברבי השמיעה לראשונה אריקה לינדבק. ב-14 באפריל 2016 הסרט הוקרן בבתי הקולנוע בישראל בדיבוב לעברית, כאשר את קולה של ברבי השמיעה אליאנה תדהר בפעם השלישית. באוגוסט 2021 שודר הסרט בישראל בערוץ ג'וניור עם דיבוב עברי חדש לצד קטעי ארכיון, כאשר הדיבוב נעשה בחודש יוני של אותה שנה. אורך הסרט הוא כ-75 דקות.
בהשראת הסרט, כמו שאר הסרטים בסדרת הסרטים, הופקו מוצרים שונות הכוללים קו צעצועים, ספרים, מוצרי בית ועוד.
תקציר העלילה

לאחר שכישורי ההתעמלות של ברבי, רנה ותרזה מושכים את תשומת הלב של סוכנת הבילוש זואי, דודה של רנה, הן מגויסות להיות מרגלות. המשימה של הבנות בתור מרגלות היא למצוא מי גונב את אבני החן, כאשר הן מצוידות בגאדג'טים, כלי נשק, תחפושות וחיות רובוטיות, פרסי וויולט.
דמויות

ברבי – מתעמלת צעירה שגויסה להיות מרגלת יחד עם חברותיה רנה ותרזה.
רנה – מתעלמת צעירה שגויסה להיות מרגלת על ידי דודתה, זואי, יחד עם חברותיה ברבי ותרזה.
תרזה – מתעמלת צעירה שגויסה להיות מרגלת יחד עם חברותיה ברבי ורנה. בעלת פחד גבהים.
צ'לסי – אחותה הקטנה של ברבי. מתעמלת.
מילה – חברה לכיתה של צ'לסי.
הסוכן דנבר – האנטגוניסט של הסרט. בעל אופי קשוח.
פטרישיה – מתעמלת צעירה שעוזרת לסוכן דנבר.
זואי – דודה של רנה. מגייסת את ברבי, רנה ותרזה להיות מרגלות.
לזלי – גאון צעיר שעובד ביחידת הריגול, אשר יוצר גאדג'טים, כלי נשק, ותחפושות.
פרסי – כלב-רובוט אשר עוזר לבנות במשימת הריגול.
ויולט – חתולה-רובוטית אשר עוזרת לבנות במשימת הריגול.
מדבבים

לסרט הופקו שתי גרסאות דיבוב בעברית - הגרסה הראשונה דובבה בשנת 2016 בבימוי דן שצברג ובהפקת יעל אללוף; הגרסה השנייה דובבה בשנת 2021 בבימוי שצברג ושמעון לייבין ובהפקת ספיר רון ארגמן, כאשר גרסה זו כוללת דיבוב עברי חדש לצד קטעי ארכיון.
| שם הדמות | מדבב/ת באנגלית | מדבב/ת בעברית |
| --- | --- | --- |
| ברבי | אריקה לינדבק | אליאנה תדהר (2016) אלונה אלכסנדר (2021) |
| רנה | סטפני שה | אבישג שצברג (2016) אודם שצברג (2021) |
| תרזה | ג'ני פליסר | מאי יעקובסון (2016) אדוה שטרן (2021) |
| צ'לסי | אליסיה סוואלס | איילה פלדמן |
| מילה | אליזבת אירווינג | תמה שטיינמץ |
| הסוכן דנבר | בריאן דובסון | אמנון וולף (2016) אור דגן (2021) |
| שף | בריאן דובסון | גדי לוי |
| פטרישיה | רבקה חוסיין | נועה לזר קינן (2016) שחר ירון (2021) |
| זואי | קאת'י וסלק | אן קונופני (2016) דון לני-גבאי (2021) |
| לזלי | איאן הנלין | קובי ליקורמן (2016) אייל לייבין (2021) |
| פרסי | ג'ונתן הולמס | דן שצברג |
| ויולט | קתלין בר | עינת אזולאי |
מוזיקה

פסקול הסרט, Barbie Spy Squad (Original Motion Picture Soundtrack), הכולל בתוכו ארבעה שירים, הופק על ידי חברת המוזיקה "The Math Club". הפסקול הופץ ב-8 בפברואר 2016, ואורכו כ-11 דקות ו-59 שניות.
| Barbie Spy Squad (Original Motion Picture Soundtrack)> מס' | Barbie Spy Squad (Original Motion Picture Soundtrack)> שם | Barbie Spy Squad (Original Motion Picture Soundtrack)> משך | Barbie Spy Squad (Original Motion Picture Soundtrack)>  | Barbie Spy Squad (Original Motion Picture Soundtrack)>  | Barbie Spy Squad (Original Motion Picture Soundtrack)>  | Barbie Spy Squad (Original Motion Picture Soundtrack)>  | Barbie Spy Squad (Original Motion Picture Soundtrack)>  | Barbie Spy Squad (Original Motion Picture Soundtrack)>  | Barbie Spy Squad (Original Motion Picture Soundtrack)>  |
| --- | --- | --- | --- | --- | --- | --- | --- | --- | --- |
| 1. | Strength in Numbers  | 2:54 |  |  |  |  |  |  |  |
| 2. | Silver Lining  | 2:51 |  |  |  |  |  |  |  |
| 3. | Champions  | 3:51 |  |  |  |  |  |  |  |
| 4. | All We Got  | 2:23 |  |  |  |  |  |  |  |
| משך כולל: | משך כולל: | 11:59 |  |  |  |  |  |  |  |
הערות שוליים

↑  ברבי: יחידת הריגול, באתר סרט
↑  סטורי של דון לני-גבאי, יוני 2021
| ברבי |
| --- | --- | --- |
| סרטים | ברבי במפצח האגוזים (2001) • ברבי הנסיכה רפונזל (2002) • ברבי באגם הברבורים (2003) • ברבי הנסיכה ובת הכפר (2004) • ברבי בארץ הפיות (2005) • ברבי: פגסוס וקסם הסוס המעופף (2005) • ברבי מרמדיה: בת הים (2006) • יומני ברבי (2006) • ברבי ו-12 הנסיכות הרוקדות (2006) • ברבי: קסם הקשת בענן (2007) • ברבי נסיכת האי (2007) • ברבי מריפוסה וחברותיה פיות הפרפרים (2008) • ברבי וטירת היהלומים (2008) • ברבי במזמור חג המולד (2008) • ברבי אצבעונית (2009) • ברבי ושלושת המוסקטרים (2009) • ברבי בסיפור בת הים (2010) • ברבי: אגדת אופנה (2010) • ברבי: סוד הפיות (2011) • ברבי: בית הספר הקסום לנסיכות (2011) • ברבי: חג מולד מושלם (2011) • ברבי בת הים 2 (2012) • ברבי הנסיכה וכוכבת הפופ (2012) • ברבי בנעליה הורודות (2013) • ברבי מריפוסה ונסיכת הפיות (2013) • ברבי ואחיותיה באקדמיה לרכיבה (2013) • ברבי נסיכת הפנינה (2014) • ברבי והדלת הסודית (2014) • ברבי נסיכת הכוח (2015) • ברבי מלכת הרוקנרול (2015) • ברבי ציידת האוצרות (2015) • ברבי: יחידת הריגול (2016) • ברבי באור הכוכבים (2016) • ברבי ואחיותיה במרדף אחר הגורים (2016) • ברבי: גיבור משחקי וידאו (2017) • ברבי וקסם הדולפינים (2017) • ברבי: הרפתקת הנסיכה (2020) • ברבי וצ'לסי ויום ההולדת האבוד (2021) • ברבי: עיר גדולה, חלומות גדולים (2021) • ברבי: כוח בנות הים (2022) • ברבי: רוד טריפ אפי (2022) • ברבי: סקיפר והרפתקת השמרטפות הגדולה (2023) • ברבי וסטייסי להצלה (2024) |  |
| סדרות טלוויזיה | ברבי בבית החלומות (2012–2015) • ברבי דרימטופיה (2016–2018) • ברבי: הרפתקאות בבית החלומות (2018–2020) • ברבי: הכי טוב בשתיים (2022) • ברבי: מגע של קסם (2023–2024) • תעלומות ברבי: מרדף הסוס הגדול (2024) |  |
| סרטים קצרים | ברבי ורוק מעולם אחר (1987) • ברבי ורוק בדרך חזרה (1987) |  |
| סרטי אנימציה אחרים | מייסין: ג'אמינג בג'מייקה (2004) • מייסין: כוכבת חדשה בהוליווד (2005) • צעצוע של סיפור בקיצור: חופשה בהוואי (2011) |  |
| משחקי מחשב | ברבי (1984) • ברבי (1991) • נערת משחק (1992) • דוגמנית על (1993) • חופשת הרפתקאות (1994) • ברבי מעצבת אופנה (1996) • אגדות קסומות: ברבי בתפקיד רפונזל (1997) • יוצרת סיפורי ברבי (1997) • ברבי מעצבת שיער (1997) • ברבי מעצבת ציפורניים (1998) • מועדון רכיבה ברבי (1998) • ברבי: מרוץ ורכיבה (1999) • ברבי סופר ספורט (1999) • בלשית ברבי (1998–2000) • ברבי בהרפתקאות הקסם ג'יני (2000) • ברבי בחופשת חוף (2001) • ברבי החוקרת (2001) • ברבי הסוכנת החשאית (2002) • ברבי והרפתקאות הסוס (2003) • ברבי בתצוגת אופנה (2008) |  |
| שונות | קן • Barbie Girl • ברבי – הבובה שכבשה את העולם • תרזה • ברבי (סרט לייב-אקשן) |  |
בנימין וולף אייבשיץ

| --- | --- |

סמל האצולה של בנימין וולף אייבשיץ כפי שמופיע בתעודת האציל שלו
 לידה:  1740 פראג, ממלכת בוהמיה 
 פטירה:  18 בנובמבר 1806 (בגיל 66 בערך) ח' בכסלו ה'תקס"ז דרזדן 
 כינוי:  ימיני 
 תקופת הפעילות:  1755 – 18 בנובמבר 1806 (כ־51 שנים) 
 השתייכות:  שבתאות 
 חיבוריו:  דרגא ימיני
 אב:  יהונתן אייבשיץ 
 
קטע מתוך חיבורו של בנימין וולף אייבשיץ, שבו מגלה "ימיני" לתלמידיו מהעולם העליון את סוד הגאולה ("רזא דפורקנא")
שער הספר "התאבקות" ובתוכו קונטרס "שחוק הכסיל" על בנימין וולף אייבשיץ, אלטונה ה'תק"ל
חתימתו של בנימין וולף אייבשיץ בגרמנית "Baron Jonas Wolf von Adlersthal" (ברון יונאס וולף פון אדלרשטהל)
ארמון בוקסברג בדרזדן
אחוזת פרישניץ ליד דרזדן
בנימין וולף אייבשיץ (פראג 1740 – דרזדן 18 בנובמבר 1806 ח' בכסלו ה'תקס"ז) היה מיסטיקן ומשיח שקר שבתאי, בנו של הרב יהונתן אייבשיץ.
ביוגרפיה

נולד בפראג בשנת ה'ת"ק לרב העיר יהונתן אייבשיץ ולעלקא אשתו. כשהיה כבן שנתיים עברה המשפחה למץ שבצרפת, וכשהיה כבן עשר עברו לאלטונה שם כיהן האב כרב קהילות אה"ו. בגיל 15 התייתם מאמו, ובשנים שלאחר מכן יצא למסע בערים שונות באירופה, שבמהלכו התפרסם כבעל שם, מחולל ניסים, בעל חזיונות נבואיים ואף כמשיח. בין השאר הוא עבר בהוצנפלוץ (אנ') ובפרוסניץ, שם הייתה קהילה שבתאית שהקים לייבל מפרוסניץ (אנ'). מפרוסניץ יצא לברנו והתקבל בכבוד בביתה של השבתאית העשירה שיינדל דוברושקה אמו של משה דוברושקה, לשם הגיע מספר שנים לאחר מכן גם יעקב פרנק.
בברנו החל לקבץ סביבו מאמינים שראו בו אישיות בעלת כוחות על טבעיים. הוא ניסה להוכיח את יכולותיו המאגיות כשהראה למאמיניו בחג החנוכה "עמודא דנורא" בשמיים. להשערת פאבל מצ'ייקו, השתמש בנימין וולף בתחזית שפרסם האסטרונום יוהאן פאליץ' (אנ') מדרזדן על הופעתו הצפויה של שביט האלי בליל חג המולד 1758 (כ"ה בכסלו ה'תקי"ט), וניצל את בורות מאמיניו שלא ידעו על כך. באותן שנים הוא היה בקשר עם ברוכיה רוסו מנהיג אחת מקבוצות השבתאים, שייעד לו לאישה את בתו או נכדתו. לקראת סוף שנת ה'תקי"ט חזר לאלטונה וקיבץ סביבו קהילה שבתאית קטנה.
ביוגרפיה > לאחר פירוק החבורה

באדר א' ה'תקכ"א, חודשים ספורים לאחר שעזב את אלטונה, נעצר בנימין וולף בהולשוב בשל חובותיו הרבים. נכסיו שנשארו באלטונה נמכרו במכירה פומבית בחול המועד פסח. עמדן שהגיע בעצמו לראות את הבית שעמד למכירה הזדעזע לגלות בין כלי הבית פסל בדמות אישה מניקה, וציור של "נקבות חלוצות שדיים" על התקרה. בנוסף מצא כתבים של בנימין וולף ומכריו, שאת חלקם פרסם לאחר מכן. כדי לסייע לבנו בכיסוי החובות, מיהר הרב יהונתן אייבשיץ להדפיס בשנת ה'תקכ"ג את ספרו "כרתי ופלתי" עוד לפני שסיים אותו וללא הסכמות כמקובל. בשל ההדפסה החפוזה נוצרו שיבושים במספור העמודים בספר.
לאחר שהשתחרר מהמעצר עזב בנימין וולף את מורביה כשהוא נושא דרכון דני, ולפי חלק מהדיווחים שהה תקופה קצרה בברלין בקרב אנשי תנועת ההשכלה היהודית שהייתה אז בחיתוליה. הוא הגיע לווינה והתחבר לאצילים ופקידי ממשל בהם הרוזן יוזף פון בלוזה (גר') ופרנץ יוזף פון וורמברנד-שטופך (גר'). ב-1765 מונה פרנץ לשגריר אוסטריה בדרזדן הסקסונית, ובנימין וולף עבר יחד אתו לדרזדן, שם כבר התגוררו אחיו הגדולים. בדרזדן החל לעבוד כעוזרו של יהודי החצר יוסף מאייר (Joseph Jonas Meyer) ועקב כך קיבל בשנת 1769 רישיון כיהודי חצר (Hoffaktor) של פרידריך אוגוסט הראשון, הנסיך הבוחר מסקסוניה.
גם בדרזדן המשיך לחיות כעשיר מופלג והתגורר בארמון בוקסברג (גר') שאותו עיטר בפיסולים וציורים מאת אדם פרידריך אוזר (אנ'). בארמון התגוררו גם יצרן כלי הנגינה ג'אקוב פרידריך גרונדמן (גר') והגנרל לודוויג ארנסט בנקנדורף (גר'). הוא ערך מסיבות והשתתף באופרות, ורכש גם את אחוזת פרישניץ הסמוכה לדרזדן. במקביל החל לעסוק במסחר והתעשר מאוד. ב-1770 קיבל רישיון לסחור בתכשיטים, וב-1773 הורחב רישיונו לכל סוגי המסחר. הוא אף ניסה ללא הצלחה להשתלט על מונופול הטבק בסקסוניה. הוא היה בקשר מסחרי עם עשירים יהודים ביניהם ברנהרד פון אסקלס
(אנ'), דניאל איציג וחתנו נתן פון ארנשטיין (גר').
בשנת 1776, פנה למריה תרזה בבקשה לקבל תואר אצולה. במכתב הבקשה לא פרט על היותו יהודי וכינה את עצמו "wolf jonas". בקשתו התקבלה, וב-17 ביולי חתם יוזף השני על תעודה המכירה באייבשיץ כ"ברון יונאס וולף פון אדלרשטהל". לאחר שהתברר שמדובר ביהודי, עוכבה התעודה בשגרירות האוסטרית עד שיסכים להתנצר. על אף שבאותה עת לא שמר מצוות, סירב אייבשיץ להמיר את דתו ותעודת האציל לא ניתנה לו. לאחר שהגיש עתירה בנושא הותר לו להיקרא "אדלרשטהל" ללא "ברון", אך בפי העם ולעיתים גם במסמכים רשמיים כונה "הברון אייבשיץ" או "הברון פון אדלרשטהל". תואר האצולה גרם להיסטוריונים לחשוב בטעות שהוא המיר את דתו.
בסביבות שנת ה'תק"ס, החל להתקרב לקהילה היהודית בדרזדן. לפי המסופר, היה זה בעקבות חלום שבו הורה לו אביו המנוח לחזור בתשובה. הוא החל לשמור מצוות והעביר תרומות לבית הכנסת, לחברה קדישא ולחברת גמילות חסדים. בל"ג בעומר ה'תק"ס כשהיה כבן 60 התחתן עם מיכלה בת הרב משה פישל בלוך מברסלוי, ממנה נולדו לו שלוש בנות. בח' בכסלו ה'תקס"ז מת אייבשיץ ונקבר בבית הקברות היהודי הישן בדרזדן (גר'). לאחר מותו נישאה מיכלה בלוך לשמעון קרמסר (גר') ונולדו לה שתי בנות נוספות. היא מתה בשנת ה'תרי"ג.
דמותו בספרות

בשנת 1853 פרסם דניאל הרמן סיפור בגרמנית המבוסס על סיפור חייו של הברון אייבשיץ. גיבור הסיפור, יוסף, בנו של רבי יהונתן אייבשיץ, יוצא לברלין בגיל 17 ללמוד מפי משה מנדלסון. אביו שחושש לעתידו הרוחני תולה על צווארו קמיע שבו נכתב "יהודי נולדת ויהודי תישאר" והנער נשבע שאכן כך יהיה. כעבור שנים, כשיוסף – "הברון אייבשיץ" עומד להציע נישואין לאהובתו הנוצרייה הוא נזכר בקמיע ואביו בא אליו בחלום ומזכיר לו את שבועתו. הוא חוזר בתשובה ומתחתן עם נערה יהודייה שמרנית, אך מת ללא ילדים. הסיפור נפוץ גם בעברית, ומוצג לעיתים כביוגרפיה האותנטית של בנימין וולף אייבשיץ.
לקריאה נוספת

עמדין יעקב ישראל בן צבי, התאבקות, לבוב ה'תרל"ז עמודים כג–סד, באתר אוצר החכמה (צפייה חופשית – מותנית ברישום)
יששכר בר מדרזדן (גר'), תולדות בני יהונתן בתוך בונדי, עמנואל, מכתבי שפת קדש, ה'תרי"ג עמודים 78–82, באתר היברובוקס
צינץ, דוד ליב, גדולת יהונתן, פיטרקוב ה'תר"ץ עמודים 195–204, באתר היברובוקס
אוסקר רבינוביץ, "wolf Eibenschitz" בתוך Zeitschrift für die Geschichte der Juden in der Tschechoslowakei גיליון 4 (יולי 1931) עמודים 267–278
ברנהרד ברילינג (גר'), EIBENSCHÜTZIANA (Die "Taufe" und der Baronstitel des Wolf Eibenschütz.), Hebrew Union College Annual, גיליון 36 (1965), עמודים 261–279, in JSTOR
יהודה ליבס, "חיבור בלשון הזוהר לר' וולף בן ר' יהונתן אייבשיץ על חבורתו ועל סוד הגאולה" בתוך סוד האמונה השבתאית: קובץ מאמרים 1995 עמודים 77–197 ועמודים 338–396
משה כרמלי-וינברגר, "Wolf Jonas Eybeschutz - an "Enlightened" Sabbatean in Transylvania" בתוך Studia Judaica כרך 6 (1997) עמודים 7–26
פאבל מצ'ייקו, A Portrait of the Kabbalist as a Young Man: Count Joseph Carl Emmanuel Waldstein and His Retinue, The Jewish Quarterly Review, 106 (2016) עמודים 561–576, in JSTOR
פאבל מצ'ייקו, ‏Sabbatian charlatans: the first Jewish cosmopolitans., European Review of History: Revue europeenne d'histoire, 2010, באתר Academia.edu
פאבל מצ'ייקו, ערב רב ירושלים ה'תשע"ו עמודים 224–242